Paralimpiese Spele: Oscar en Natalie vandag in aksieOscar Pistorius. Foto: Wessel Oosthuizen/SAPA ŉ Aksiebelaaide dag lê by die Paralimpiese Spele in Londen voor, met die Suid-Afrikaanse span wat aan 22 items gaan deelneem. Die rolstoel-basketbalspan is eerste in aksie om 09:30. Natalie Du Toit, wat reeds al twee goue medaljes tydens vanjaar se spele verower het, neem om 12:40 aan die 50m-vryslag uitdunne deel. Nog ŉ hoogtepunt om na uit te sien, is wanneer Oscar Pistorius om 20:08 op die atletiekbaan gaan uitdraf vir die eerste rondte van die 100m T44-uitdunne. Klik hier vir ŉ volledige rooster van die atlete wat vandag deelneem. Neem kennis dat die tyd wat daar weergegee word, die universele tyd is. Tel net ŉ uur by om te bepaal hoe laat die item in Suid-Afrika uitgesaai gaan word.